open-index/open-wikipedia-markdown huggingface dataset:
Στεάουα Βουκουρεστίου

Ο όρος **Στεάουα Βουκουρεστίου**, μπορεί να αναφέρεται στα εξής:

* **[[ΚΣΑ Στεάουα Βουκουρεστίου]]**: Η ευρύτερη αθλητική κοινωνία που ανήκει στο ρουμανικό υπουργείο Εθνικής Άμυνας, .
* '''Στεάουα Βουκουρεστίου''': Το ποδοσφαιρικό τμήμα της Στεάουα Βουκουρεστίου που ιδρύθηκε το 1947 (και επανιδρύθηκε το 2017) και ιστορικά αποτελεί τον πιο πετυχημένο σύλλογο στην χώρα.
* **[[ΦΚΣΒ]]**: Ο σύγχρονος ποδοσφαιρικός σύλλογος ο οποίος αποκόπηκε το 1998 από την κοινωνία ΚΣΑ Στεάουα, θεωρώντας τον εαυτό του *de facto* συνέχεια της ιστορικής Στεάουα, χωρίς να ισχύει όμως αυτό νομικώς.
ΚΣ Ραπίντ Βουκουρεστίου

Η **ΚΣ Ραπίντ Βουκουρεστίου** (ρουμανικά: *CS Rapid Bucureşti*, ) είναι αθλητικός σύλλογος με έδρα το Βουκουρέστι της Ρουμανίας.

## Ιστορία
Ο σύλλογος ιδρύθηκε ως «Asociaţiei Culturale şi Sportive CFR» το 1923.

## Δείτε επίσης
* ΦΚ Ραπίντ Βουκουρεστίου

## Παραπομπές


## Εξωτερικοί σύνδεσμοι
* 


Ραπιντ Βουκουρεστιου
Κατηγορία:Ιδρύσεις αθλητικών συλλόγων το 1923
Άγιος Μέμνων (συνοικία Αμμοχώστου)

Ο **Άγιος Μέμνων** είναι συνοικία του Δήμου Αμμοχώστου. Μετά την τουρκική εισβολή του 1974, η διοικητική έκταση της συνοικίας και γενικότερα του Δήμου Αμμοχώστου δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου. Από το 1974, η συνοικία Αγίου Μέμνων, όπως και άλλες συνοικίες του Δήμου Αμμοχώστου, παραμένει περίκλειστη από τον τουρκικό στρατό και απαγορεύεται η είσοδος σε αυτήν.

## Τοποθεσία
Ο Άγιος Μέμνων αποτελεί μέρος των Βαρωσίων, δηλαδή της νέας Αμμοχώστου. Στα νότια και δυτικά συνορεύει με τον Δήμο Δερύνειας, στα βορειοδυτικά με τον Άγιο Γεώργιο, στα βόρεια με την Ακρόπολη, τον Σταυρό και τη Χρυσή Ακτή. Το ανατολικό μέρος της διοικητικής του έκτασης είναι παραθαλάσσιο.

## Ονομασία
Η συνοικία πήρε το όνομα της από την εκκλησία της η οποία είναι αφιερωμένη στον Όσιο Μέμνονα. Η συνοικία ήταν γνωστή και με την ονομασία *Πάνω Περβόλια*.

## Ιστορία
Σύμφωνα με την παράδοση, στην περιοχή έφθασαν μέσω θαλάσσης εννέα μαύροι με τις οικογένειες τους. Προέρχονταν από τη Μικρά Ασία, πιθανόν από την περιοχή του Μέλανος Όρους (Καραμανιά). Οι άνθρωποι αυτοί μετέφεραν στην περιοχή την τιμή προς τον Άγιο Μέμνονα. Οι τρεις από τους εννέα κατοίκησαν στην περιοχή του Αγίου Μέμνωνα, όπου ανήγειραν μικρό ναό προς τιμή του Αγίου Μέμνονα. Η εικόνα του Αγίου Μέμνωνα που φυλασσόταν στην εκκλησία έφερε χρονολογία 1829.

Στη συνέχεια ο πληθυσμός της περιοχής αυξήθηκε και για το λόγο αυτό ανακαινίσθηκε και επεκτάθηκε ο ναός. Οι υπόλοιποι έξι κατοίκησαν στη γειτονική περιοχή του Σταυρού, η οποία ονομαζόταν *Βουνάρες*, δηλαδή λόφοι από άμμο οι οποίοι σχηματίστηκαν από τους ανέμους καθώς η περιοχή ήταν ακατοίκητη.

Οι κάτοικοι του Αγίου Μέμνωνα ασχολούνταν με τη γεωργία και κυρίως με την παραγωγή πορτοκαλιών. Μετά την ανεξαρτησία της Κύπρου το 1960, οι κάτοικοι έδειξαν ενδιαφέρον για τη μόρφωση τους με αποτέλεσμα η περιοχή να είχε επιστήμονες, ιατρούς, εκπαιδευτικούς και ακαδημαϊκούς. 

Επιπλέον, η συνοικία γνώρισε τουριστική ανάπτυξη με την ανέγερση ξενοδοχείων, τουριστικών διαμερισμάτων, καταστημάτων και άλλων. Αυτό οφειλόταν στην παραλία της περιοχής, που λόγω της χρυσής άμμου ονομαζόταν Golden Sands.

Αθλητική ομάδα της ενορίας ήταν η Ένωση Νέων Αγίου Μέμνωνα η οποία διατηρούσε πετοσφαιρική και ποδοσφαιρική ομάδα.

## Πληθυσμός
Ο Άγιος Μέμνων εμφανίζεται μόνο σε μία από τις απογραφές πληθυσμού που πραγματοποιήθηκαν στην Κύπρο. Στην απογραφή του 1946 κατεγράφησαν 820 κάτοικοι. Στις απογραφές του 1960 και του 1973 δεν απογράφεται ξεχωριστά. Μετά την τουρκική εισβολή του 1974 δεν πραγματοποιήθηκε απογραφή στη συνοικία από την Κυπριακή Δημοκρατία, αφού το έδαφος της δεν ελέγχεται από αυτήν. 

## Παραπομπές

## Πηγές
*Βιβλίο «Ενορία Άγιος Μέμνων – Οι κήποι της Αμμοχώστου, Μέρος Β΄» https://archive.org/search?query=%CE%95%CE%9D%CE%9F%CE%A1%CE%99%CE%91++%CE%91%CE%93%CE%99%CE%9F%CE%A3+%CE%9C%CE%95%CE%9C%CE%9D%CE%A9%CE%9D

## Εξωτερικοί σύνδεσμοι
*

Κατηγορία:Συνοικίες Δήμου Αμμοχώστου
Πωλίν Γκαμέρ

Η **Πωλίν Γκαμέρ** (, Μασσαλία, 9 Μαΐου 1983 - ) είναι γενική διευθύντρια της ποδοσφαιρικής ομάδας της Ρεντ Σταρ. Αποτελεί τη μοναδική γυναίκα η οποία βρίσκεται στη ηγεσία συλλόγου, οποίος αγωνίζεται σε μία από τις τρεις πρώτες κατηγορίες του ποδοσφαίρου ανδρών στη Γαλλία.

## Βιογραφία
Η Πωλίν Γκαμέρ γεννήθηκε στις 9 Μαΐου 1983 στο μαιευτήριο της Μπελ-ντε-Μαιν στη Μασσαλία. Είναι τέταρτη κόρη του Μαρκ Γκαμέρ, και της Μπεατρίς, νοικοκυράς.

Διπλωματούχος του Ινστιτούτου Πολιτικών Σπουδών της Αιξ-αν-Προβάνς το 2007 και κάτοχος εξειδικευμένου μεταπτυχιακού στα ΜΜΕ από την ESCP Europe από τον Ιούνιο του 2007, εργάστηκε στην εταιρεία συμβούλων BearingPoint και στη συνέχεια στη διαδικτυακή πλατφόρμα επιφόρτωσης και θέασης βίντεο, Dailymotion, ως εκδοτική και καλλιτεχνική διευθύντρια επί του αθλητικού και αυτοκινητιστικού-μηχανοκίνητου περιεχόμενου, ενώ ταυτόχρονα εργάστηκε κατά διαστήματα για την ιστοσελίδα Sport 24 και το περιοδικό *[[L'Express]]*.

Ξεκίνησε να εργάζεται στη Ρεντ Σταρ το 2009 ως διευθύντρια επικοινωνίας. Δύο χρόνια αργότερα, ανέλαβε καθήκοντα γενικής διευθύντριας της ποδοσφαιρικής ομάδας της Ρεντ Σταρ.

## Παραπομπές

Κατηγορία:Διοικητικά στελέχη Ρεντ Σταρ
Κατηγορία:Πρόεδροι ποδοσφαιρικών ομάδων της Γαλλίας
Κατηγορία:Απόφοιτοι της École Supérieure de Commerce de Paris — Europe
ΒΦΣΟ Ντιναμό

Η **ΒΦΣΟ Ντιναμό** (ρωσικά: БФСО Динамо) είναι λευκορωσική αθλητική κοινωνία με έδρα το Μινσκ. Λειτουργεί ως μη κερδοσκοπική οργάνωση.

## Ιστορία
Η λευκορωσική κοινωνία φυσικής αγωγής «Ντιναμό» (Белорусское физкультурно-спортивное общество «Динамо») συστάθηκε το 1991, ως διάδοχος της αθλητικής κοινωνίας Ντιναμό στην επικράτεια της Λευκορωσίας.

## Δείτε επίσης
* Αθλητική κοινωνία Ντιναμό

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Αθλητικοί σύλλογοι Λευκορωσίας
Μίλνερ Αγιάλα

Ο **Μίλνερ Αγιάλα** (γεννηθείς στις 3 Σεπτεμβρίου 1928 στην Ασουνσιόν και αποβιώσας στις 29 Ιουλίου 2001) ήταν Παραγουανός ποδοσφαιριστής, ο οποίος αγωνιζόταν ως επιθετικός. Έγινε γνωστός για ποινή αποκλεισμού διάρκειας τριών ετών που δέχθηκε για χτύπημα εναντίον διαιτητή και για το γεγονός πως υπήρξε ο πρώτος έγχρωμος ποδοσφαιριστής που αγωνίστηκε με τα χρώματα της Ρασόνγκ Κλαμπ ντε Στρασμπούρ.

## Βιογραφία
Ξεκινώντας την καριέρα του από τον παραγουανικό σύλλογο της Ρίβερ Πλέιτ στην Ασουνσιόν, ο Αγιάλα έλαβε μέρος στο Κόπα Αμέρικα του 1953 και κατέκτησε τον τίτλο του κυπελλούχου Νότιας Αμερικής. Ο Αγιάλα αγωνίστηκε συνολικά σε δύο αναμετρήσεις, απέναντι στο Εκουαδόρ (εισερχόμενος ως αλλαγή στη θέση του Χουάν Ρομέρο) και το Περού (εισερχόμενος ως αλλαγή στη θέση του Ατίλιο Λόπεθ). Η αναμέτρηση απέναντι στο Περού ολοκληρώθηκε με ισόπαλο σκορ 2–2, ωστόσο η Παραγουάη πραγματοποίησε πρόσθετη αλλαγή η οποία απαγορευόταν από τους κανονισμούς, με αποτέλεσμα οι δύο βαθμοί της νίκης να δοθούν στο Περού. Τα πνεύματα οξύνθηκαν και ο Αγιάλα χτύπησε τον Άγγλο διαιτητή Ρίτσαρντ Μάντισον. Γι'αυτή του την ενέργεια, ο Αγιάλα δέχθηκε ποινή αποκλεισμού από τη διοργάνωση για διάστημα τριών ετών.

Μετά το πέρας της συγκεκριμένης ηπειρωτικής διοργάνωσης, ο Αγιάλα αποχώρησε από τη χώρα του, προκειμένου να αγωνιστεί στη Γαλλία. Ήταν ο πρώτος έγχρωμος ποδοσφαιριστής ο οποίος αγωνίστηκε με τα χρώματα της Ρασίνγκ Κλαμπ ντε Στρασμπούρ. Ο Αγιάλα πραγματοποίησε το ντεμπούτο του με τη Ρασίνγκ τον Οκτώβριο του 1953, ωστόσο δεν πέτυχε το πρώτο του τέρμα παρά μόνον τον Μάρτιο του 1954, στη διάρκεια αναμέτρησης απέναντι στη Ρενς. Από το 1955 έως το 1957, αγωνίστηκε για λογαριασμό της Σερκλ Ατλετίκ ντε Παρί. Με το πέρας της επαγγελματικής του καριέρας, αγωνίστηκε για λογαριασμό της Ρεντ Σταρ, γινόμενος κυρίως γνωστός ως οδηγός στον γάμο μεταξύ της Σοφία Λορέν και του Κάρλο Πόντι τον Σεπτέμβριο του 1957.

## Παραπομπές


## Εξωτερικός σύνδεσμος
* 

Κατηγορία:Παραγουανοί ποδοσφαιριστές
Κατηγορία:Ποδοσφαιριστές Εθνικής Παραγουάης
Κατηγορία:Ποδοσφαιριστές ΡΚ Στρασμπούρ
Κατηγορία:Ποδοσφαιριστές Ρεντ Σταρ ΦΚ
Κατηγορία:Ποδοσφαιριστές ΣΑ Παρί
ΧΚ Σλόβαν Μπρατισλάβας

Η **ΧΚ Σλόβαν Μπρατισλάβας** (αγγλικά: *HC Slovan Bratislava*) είναι σλοβακική επαγγελματική ομάδα χόκεϊ επί πάγου με έδρα τη Μπρατισλάβα. Το 2012, αποχώρησε από τη σλοβακική Έξτραλιγκα και εντάχθηκε στη διεθνή Κοντινένταλ Χόκεϊ Λιγκ (KHL). Ο σύλλογος έχει κερδίσει οκτώ πρωταθλήματα Σλοβακίας (και πιο πρόσφατα το 2012) και ένα πρωτάθλημα Τσεχοσλοβακίας (1979), καθιστώντας την το δεύτερο πιο επιτυχημένο σωματείο στην ιστορία του χόκεϊ επί πάγου της Σλοβακίας. Διεξάγει τους εντός έδρας αγώνες της στην Οντρέι Νέπελα Αρένα, επίσης γνωστή ως Slovnaft Arena. Η ομάδα έχει το ψευδώνυμο *Belasí*, το οποίο σημαίνει ότι οι «Μπλε».

## Ιστορία
Ο σύλλογος ιδρύθηκε το 1919 ως ποδοσφαιρική ομάδα με την ονομασία «1. ΚσΣΚ Μπρατισλάβα». Το 1921 συστάθηκε τμήμα χόκεϊ ως «ΚσΣΚ Χόκεϊ». Το πρώτο παιχνίδι της ομάδας πραγματοποιήθηκε το Δεκέμβριο του 1924 με αντίπαλο τη Βιένερ ΕΦ από τη Βιέννη, χάνοντας 1–6. Το 1939 μετονομάστηκε σε «Σλόβαν Μπρατισλάβας», ονομασία την οποία διατηρεί μέχρι και σήμερα.

## Επιτυχίες

### Εγχώριες

* **Έξτραλιγκα Σλοβακίας**
** 1η θέση (8): 1997–98, 1999–2000, 2001–02, 2002–03, 2004–05, 2006–07, 2007–08, 2011–12
** 2η θέση (2): 1998–99, 2009–10
** 3η θέση (5): 1994–95, 1995–96, 2000–01, 2003–04, 2008–09
* **Έξτραλιγκα Τσεχοσλοβακίας**
** 1η θέση (1): 1978–79
** 2η θέση (8): 1948–49, 1959–60, 1960–61, 1961–62, 1963–64, 1964–65, 1969–70, 1971–72
** 3η θέση (9): 1945–46, 1946–47, 1947–48, 1962–63, 1965–66, 1968–69, 1970–71, 1972–73, 1979–80
* **Λίγκα Σλοβακίας**
** 1η θέση (2): 1940–41, 1941–42
** 2η θέση (2): 1942–43, 1943–44
* **1η Κατηγορία Σλοβακίας**
** 1η θέση (2): 1981–82, 1989–90

### Διεθνείς

* **IIHF European Champions Cup**
** 3η θέση (1): 1980
* **IIHF Continental Cup**
** 1η θέση (1): 2003–04
** 3η θέση (1): 2000–01
* **Spengler Cup**
** 1η θέση (3): 1972, 1973, 1974
* **Basel Summer Ice Hockey**
** 1η θέση (1): 2010
* **Steel Cup**
** 1η θέση (1): 2016

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1921
Σλόβαν Μπρατισλαβας
Κατηγορία:Αθλητικοί σύλλογοι Τσεχίας
Κατηγορία:Μπρατισλάβα
Το δέρμα που κατοικώ

***Το δέρμα που κατοικώ*** (πρωτότυπος τίτλος: ***La piel que habito***, αγγλικά: ***The Skin I Live In***) είναι ισπανική ψυχολογική ταινία θρίλερ του 2011, σε σκηνοθεσία και σενάριο του Πέδρο Αλμοδόβαρ και βασίζεται στην βιογραφία της Ευφροσύνης η οποία ήθελε να κάνει ταινία την ζωή της.

## Πλοκή
Ο δρ. Ρόμπερτ Λέντγκαρντ είναι πλαστικός χειρουργός που κρατά στο σπίτι του αιχμάλωτη μια νεαρή γυναίκα, τη Βέρα. Ο Λέντγκαρντ έχει ερωτικές επαφές με τη Βέρα, παρά τη θέλησή της. Η Μαρίλια είναι η οικονόμος του σπιτιού, χωρίς να γνωρίζει πως η Βέρα είναι αιχμάλωτη.

Γυρνώντας στο παρελθόν ο Λέντγκαρντ είχε μία κόρη, τη Νόρμα, με την οποία είχε πάει ένα βράδυ σε έναν χορό. Εκεί η κόρη του γνώρισε έναν άντρα, τον Βιθέντε. Ο Βιθέντε την πίεσε να προχωρήσουν, όμως αυτή δεν ήθελε και έτσι εκείνος έφυγε. Ο Λέντγκαρντ τη βρήκε σε πολύ άσχημη κατάσταση, νομίζοντας πως την είχε βιάσει, και λίγο καιρό αργότερα αυτοκτόνησε. Ο Λέντγκαρντ τότε αποφάσισε να εκδικηθεί τον Βιθέντε. 

Ο Βιθέντε είναι ερωτευμένος με την Κριστίνα, μία γυναίκα που δουλεύει στο ατελιέ της μητέρας του, όμως δεν τον θέλει, γιατί είναι λεσβία. Μετά από έρευνα, ο Λέντγκαρντ βρίσκει τον Βιθέντε, τον αιχμαλωτίζει, του κάνει επέμβαση για να γίνει γυναίκα και προσπαθεί να τον κάνει να μοιάζει στην πρώην γυναίκα του. Έτσι ο Βιθέντε γίνεται η Βέρα.

Στο σήμερα, η Βέρα εν τέλει καταφέρνει να αποδράσει, σκοτώνοντας τον Λέντγκαρντ και τη Μαρίλια, και μόλις φεύγει από το σπίτι πηγαίνει στο ατελιέ της μητέρας του και τη συναντά. Εκτός από τη μητέρα του, βλέπει ξανά την Κριστίνα και της λέει πως είναι ο Βιθέντε με τη μορφή της Βέρα, και υπονοείται πως οι δυο τους ερωτεύτηκαν.

## Διανομή

## Βραβεία/Διακρίσεις
Η ταινία κέρδισε το βραβείο BAFTA Καλύτερης ξενόγλωσσης ταινίας.

## Παραπομπές


## Εξωτερικοί σύνδεσμοι
*  (Spain)
*  (US)
* 
* 
* 
* 
* http://offscreen.com/view/the-skin-i-live-in-pedro-almodovar

Κατηγορία:Ταινίες του 2011
Κατηγορία:Ισπανόφωνες ταινίες
Κατηγορία:Ισπανικές ταινίες
Κατηγορία:Ισπανικές ταινίες συσχετιζόμενες με ΛΟΑΤ
Κατηγορία:Ταινίες βασισμένες σε γαλλικά μυθιστορήματα
Κατηγορία:Ταινίες σε σκηνοθεσία Πέδρο Αλμοδόβαρ
Κατηγορία:Ταινίες σε σενάριο Πέδρο Αλμοδόβαρ
Κατηγορία:Ταινίες παραγωγής Warner Bros.
Κατηγορία:Ταινίες παραγωγής Pathé
Κατηγορία:Ταινίες παραγωγής 20th Century Fox
Κατηγορία:Ταινίες σχετικά με σεξουαλική κακοποίηση
Κατηγορία:Ισπανικές δραματικές ταινίες
Κατηγορία:Ταινίες που αφορούν την εκδίκηση
Κατηγορία:Ταινίες παραγωγής Sony Pictures Classics
Κατηγορία:Ισπανικές δραματικές θρίλερ ταινίες
Κατηγορία:Ταινίες γυρισμένες στη Μαδρίτη
Μέμνων ο Ηρακλείδης

Ο **Μέμνων ο Ηρακλείδης** ήταν ιστορικός που έζησε τον 1ο αι. και καταγόταν από την αρχαία Ηράκλεια. Συγκαταλέγεται μεταξύ των αλεξανδρινών ιστορικών που έγραψαν με θέμα την τοπική ιστορία της πατρίδας τους, όπως ο Διόδωρος Σικελιώτης (*" Ἱστορικὴ βιβλιοθήκη"*)], ο Δουρής (*"Σαμίων ὧροι"*) και ο Νεάνθης ο Κυζικηνός (*"Ὧροι Κυζικινῶν"*). Ο Μέμνων αναφέρεται ως συγγραφέας του 16τομου έργου *"Περί Ηρακλείας"*, από το οποίο σώζονται αποσπάσματα στην *"Μυριόβολο"* ή *"Βιβλιοθήκη"* του Πατριάρχη Φωτίου Α΄. Στο έργο αυτό περιγράφει την ακμή και παρακμή της Ηράκλειας της Ποντικής, από την περίοδο του τυράννου Κλέαρχου (364-353 π.Χ.) μέχρι τχρόνια του Ιούλιου Καίσαρα (40 π.Χ. περίπου) και αναφέρει ενδιαφέρουσες λεπτομέρειες για την εισβολή των Γαλατών στην Ασία, την αρχική συμμαχία τους με τους κατοίκους της Ηράκλειας και την εν συνεχεία βίαια επίθεση εναντίον της.

## Παραπομπές


## Εξωτερικοί σύνδεσμοι
*''Ηράκλεια η Ποντική'' από το ΠΟΝΤΟΣ=ΙΣΤΟΡΙΑ
*''Μέμνων, ιστορικός'' από το aboutlibraries.gr 

## Δείτε επίσης
''Memnon: History of Heracleia'' από το attalus.org

Κατηγορία:Αρχαίοι Έλληνες ιστορικοί
Συντριβή Antonov An-26 της Συριακής Πολεμικής Αεροπορίας

Στις 18 Ιανουαρίου 2015 ένα αεροσκάφος τύπου Antonov An-26 της Συριακής Πολεμικής Αεροπορίας συνετρίβη, ενώ προσπαθούσε να προσγειωθεί στο στρατιωτικό αερολιμένα του Άμπου αλ-Ντουχούρ στο Κυβερνείο Ιντλίμπ. Το αεροσκάφος μετέφερε στρατιωτικούς και στρατιωτικό εξοπλισμό. Συνολικά επαίβεναν 35 άτομα, εκ των οποίων οι 30 ήταν Σύριοι και οι 5 Ιρανοί.

Η συριακή κρατική τηλεόραση και το αντιπολιτευόμενο συριακό παρατηρητήριο ανθρωπίνων δικαιωμάτων υποστήριξαν ότι η συντριβή οφειλόταν σε βαριά ομίχλη που επικρατούσε στην περιοχή ή σε «τεχνικά ζητήματα», καθώς και ότι το αεροπλάνο χτύπησε έναν πυλώνα ηλεκτρικής ενέργειας. Ωστόσο, η συνδεδεμένη με την Αλ-Κάιντα τρομοκρατική ομάδα Μέτωπο Αλ-Νούσρα ανέλαβε την ευθύνη της πτώσης του, υποστητίζοντας ότι έβαλε εναντίον του με πυρά εδάφους.

## Παραπομπές


Κατηγορία:Αεροπορικά ατυχήματα και συμβάντα στη Συρία
Κατηγορία:Συριακός Εμφύλιος Πόλεμος
Ομαδοποίηση Κ-μέσων

μικρογραφία|Απεικόνιση της Άντα Λάβλεϊς από τον Alfred Edward Chalon, το χρώμα έχει ποσοτικοποιηθεί σε 15 χρώματα. Αρχικοποίηση στους αλγόριθμους k-means με τυχαία χρώματα.
**''Η ομαδοποίηση k''-μέσων **είναι μία μέθοδος διανυσματικής κβαντοποίησης η οποία είναι δημοφιλής στην ανάλυση συστάδων (κλάδος της εξόρυξης δεδομένων). Η ομαδοποίηση αυτή έχει ως στόχο να διαχωρίσει *n* παρατηρήσεις σε *k* ομάδες, έτσι ώστε κάθε παρατήρηση να ανήκει στη συστάδα με το κοντινότερο μέσο, το οποίο χρησιμεύει ως ένα χαρακτηριστικό δείγμα της συστάδας. Αυτό οδηγεί σε μια διαμέριση του χώρου δεδομένων σε κελιά Voronoi.

Υπάρχει μία σχετική συσχέτιση του αλγορίθμου με τον *k*-nearest neighbor classifier, μια δημοφιλή τεχνική μηχανικής μάθησης που χρησιμοποιείται για ταξινόμηση. Συχνά συγχέονται οι δύο αλγόριθμοι εξαιτίας του *k* στο όνομα αμφότερων. 
## Ιστορία
Ο όρος "*k*-means" χρησιμοποιήθηκε για πρώτη φορά από τον Τζέιμς Μακ Κουήν το 1967, αν και η ιδέα ανήκει στον Hugo Steinhaus, το 1957. 

## Αναφορές


Κατηγορία:Αλγόριθμοι
Κατηγορία:Εξόρυξη δεδομένων
Γουδής

Το λήμμα **Γουδής** μπορεί να σχετίζεται με κάποιο από τα παρακάτω πρόσωπα:

* Δημήτριος Γουδής (περ. 1821-1891), Έλληνας επιχειρηματίας και πολιτικός από τις Σπέτσες.
* Δημήτριος Ν. Γουδής (1875-1939), Έλληνας φιλόλογος, εκπαιδευτικός και συγγραφέας.
Ισά Μουστάφα

Ο **Ισά Μουστάφα** (Αλβανικά: Isa Mustafa) είναι ο πρωθυπουργός της Δημοκρατίας του Κοσόβου και ηγέτης της Δημοκρατικής Ένωσης του Κοσόβου (LDK). Ο Μουσταφά ήταν επίσης δήμαρχος στην Πρίστινα από τον Δεκέμβριο του 2007, έως τον Δεκέμβριο του 2013.

## Πρώτα χρόνια
Ο Μουστάφα γεννήθηκε στο χωριό Προπαστίτσα, στην Επαρχία της Πρίστινας, στο Κόσοβο, στις 15 Μαΐου 1951, από Αλβανούς γονείς. Πήγε γυμνάσιο και λύκειο στην Πρίστινα και αποφοίτησε από το Πανεπιστήμιο της Πρίστινας, από την Σχολή των Οικονομικών. Το 1974 προσελήφθη στο Πανεπιστήμιο της Πρίστινας.

## Πολιτική Καριέρα
Αναμείχθηκε στην πολιτική τη δεκαετία του 1980, όταν έγινε επικεφαλής στο δημοτικό συμβούλιο της Πρίστινας από το 1984 έως το 1988. Μιας και η Γιουγκοσλαβία είχε αρχίσει να καταρρέει, ο Μουστάφα έγινε Υπουργός Οικονομικών στην αυτοανακηρυσσόμενη Δημοκρατία του Κοσόβου, στην κυβέρνηση του Μπουγιάρ Μπουκόσι.  

Μετά τον πόλεμο του Κοσόβου, που τελείωσε το 1999, ο Μουστάφα επέστρεψε στο Κόσοβο, αλλά μόλις το 2006 ασχολήθηκε ξανά με την πολιτική. 
Τον Δεκέμβριο του 2007 εξελέγη δήμαρχος Πρίστινας στις δημοτικές εκλογές, νικώντας τον αντίπαλό του, Φατμίρ Λιμάι. Τον Νοέμβριο του 2009 επανεξελέγη στο αξίωμα. 
Στις 7 Νοεμβρίου 2010 ανέλαβε τα ηνία της Δημοκρατικής Ένωσης του Κοσόβου νικώντας τον Φατμίρ Σεϊντίου, στις εκλογές του κόμματος. 

Στις 1 Δεκεμβρίου 2013 ηττήθηκε στις δημοτικές εκλογές και αποχώρησε από το αξίωμα του δημάρχου της Πρίστινας.
Στις 9 Δεκεμβρίου 2014 ορκίστηκε πρωθυπουργός του Κοσόβου και υποστήριξε ότι η κυβέρνησή του θα επικεντρωθεί κυρίως σε οικονομικά ζητήματα. Στις 22 Σεπτεμβρίου 2015, στην Εθνοσυνέλευση του Κοσόβου σε μια συμφωνία με τη Σερβία για την προστασία των δικαιωμάτων των Σέρβων του Κοσόβου, δέχτηκε επίθεση με αυγά από βουλευτές της αντιπολίτευσης.

Στις 11 Μαΐου 2017 η κυβέρνησή του κατέρρευσε με πρόταση δυσπιστίας στο κοινοβούλιο. Προκηρύχθηκαν πρόωρες εκλογές για τον Ιούνιο του 2017.

## Προσωπική ζωή
Είναι παντρεμένος και έχει τρία παιδιά. Είναι μουσουλμάνος στο θρήσκευμα.

## Παραπομπές σημειώσεις

## Εξωτερικοί σύνδεσμοι

* Official website
* website of the Prime Minister's Office 

Κατηγορία:Πολιτικοί του Κοσσυφοπεδίου
Ρόσενμποργκ ΙΧΚ

Η **Ρόσενμποργκ ΙΧΚ** (νορβηγικά: *Rosenborg IHK*) είναι νορβηγική ομάδα χόκεϊ επί πάγου με έδρα το Τρόντχαϊμ. Τον Μάρτιο του 2010, το επαγγελματικό τμήμα της Ρόσενμποργκ κέρδισε την άνοδο στο Πρωτάθλημα Νορβηγίας, όμως σήμερα είναι ανενεργό έπειτα από την πτώχευση το 2014.

## Ιστορία
Η ομάδα δημιουργήθηκε το 1934 ως τμήμα του ποδοσφαιρικού συλλόγου Ρόσενμποργκ ΜΚ. Το 1991, κατόπιν απόφασης των μελών του συλλόγου, το τμήμα του χόκεϊ επί πάγου αποχώρησε από τη Ρόσενμποργκ ΜΚ δημιουργώντας τη Ρόσενμποργκ ΙΧΚ.

Λόγω της διακοπής του πρωταθλήματος NHL το 2012, ο Τζακ Σκιλ των Φλόριντα Πάνθερς υπέγραψε στη Ρόσενμποργκ. Ο Σκιλ δεν έλαβε μισθό από τη Ρόσενμποργκ και ήταν ο πρώτος παίκτης του πρωταθλήματος NHL, ο οποίος μετακινήθηκε στη Νορβηγία κατά τη διάρκεια της διακοπής. Το επαγγελματικό τμήμα της Ρόσενμποργκ διέκοψε τη λειτουργεία του το καλοκαίρι του 2014, μετά από μια μακρά περίοδο οικονομικών προβλημάτων.

## Ονομασίες

* Rosenborg BK Ishockey (1934–1991)
* Rosenborg IHK (1991–τώρα)

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1934
Κατηγορία:Σύλλογοι χόκεϊ επί πάγου
Κατηγορία:Αθλητικοί σύλλογοι Νορβηγίας
Χοβίκ Αμπραχαμιάν

**Ο Χοβίκ Αμπραχαμιάν** (, , *Ovik Argamovich Abraamyan*;  24 Ιανουαρίου 1958-) είναι Αρμένιος πολιτικός. Μέλος του κυβερνώντος Ρεπουμπλικανικού Κόμματος, υπηρέτησε ως πρωθυπουργός της Αρμενίας από τις 13 Απριλίου 2014  ως τις 8 Σεπτεμβρίου 2016.  Προηγουμένως ήταν ο Πρόεδρος της Εθνικής Συνέλευσης της Αρμενίας.

## Πρώτα Χρόνια
Ο Αμπραχαμιάν γεννήθηκε στο χωριό Μκτσιάν στην στην Επαρχία Αραράτ της Αρμενίας, άρχισε την επαγγελματική του καριέρα το 1990, ως επικεφαλής του τμήματος της Μπουραστάν και αργότερα ως πρόεδρος της Αρτασχάτ, βιομηχανίας κρασιού και κονιάκ. Το 1995 έγινε μέλος του αρμενικού κοινοβουλίου. Εξελέγη  δήμαρχος της Αρτασάτ το 1996, και κυβερνήτης της Επαρχίας Αραράτ το 1998.

## Πολιτική καριέρα
Υπό την προεδρία του Ρόμπερτ Κοτσαριάν, το 2002 διορίστηκε υπουργός της Εδαφικής Διοίκησης (το οποίο επιβλέπει τις δομές της περιφερειακής κυβέρνησης), πόστο που διατήρησε μέχρι το 2008, όταν παραιτήθηκε για να διοριστεί τον Απρίλιο του 2008, από τον νέο Πρόεδρο,  Σερζ Σαρκισιάν ως επικεφαλής του προεδρικού προσωπικού. Τον Αύγουστο του 2008, εξελέγη σε μη αμφισβητούμενες εκλογές στην Εθνική Συνέλευση (τέταρτη σύγκληση), και τον Σεπτέμβριο του 2008 εξελέγη πρόεδρος της Εθνοσυνέλευσης της Αρμενίας. Παραιτήθηκε από Πρόεδρος, τον Νοέμβριο του 2011 και επανεξελέγη στην Εθνοσυνέλευση στις 6 Μαΐου του 2012, ως βουλευτής από το Ρεπουμπλικανικό Κόμμα της Αρμενίας. Ήταν αντίθετος με τον προκάτοχό του, το σχέδιο του οποίου, προέβλεπε από τους Αρμένιους πολιτικούς και τους δημόσιους υπάλληλους να δηλώνουν τις επιχειρήσεις τους και τα ενδιαφέροντά τους.

### Πρωθυπουργός
Διορίστηκε πρωθυπουργός τον Απρίλιο του 2014, έπειτα από την παραίτηση του Τιγκράν Σαρκισιάν για άγνωστους λόγους. Ο Αμπραχαμιάν προτάθηκε για τον ρόλο του Πρωθυπουργού από τον πρόεδρο, Σερζ Σαρκισιάν, ο οποίος τον απεκάλεσε "πολύ αποτελεσματικό πρωθυπουργό". Δέχτηκε συγχαρητήρια από τον Ρώσο ομόλογό του, Ντμίτρι Μεντβέντεφ. 
Στις 8 Σεπτεμβρίου 2016 παραιτήθηκε από την πρωθυπουργία, επικαλούμενος την πολιτική αναταραχή και τη ραγδαία οικονομική καθίζηση.

## Αναφορές


Κατηγορία:Πρωθυπουργοί της Αρμενίας
Βολερένγκα ΙΦ

Η **Βολερένγκα ΙΦ** (νορβηγικά: *Vålerengens IF*) είναι νορβηγικό αθλητικό σωματείο από τη συνοικία Βολερένγκα του Όσλο. Ιδρύθηκε στις 29 Ιουλίου του 1913.

Διαθέτει τμήματα ποδοσφαίρου, χόκεϊ επί πάγου, αμερικανικού ποδοσφαίρου, χειροσφάιρισης, φλόρμπολ και σκι. Η ομάδα ποδοσφαίρου, η ομάδα χόκεϊ επί πάγου και η ομάδα αμερικανικού ποδοσφαίρου έχουν κατακτήσει εθνικά πρωταθλήματα.

Στο παρελθόν διέθετε τμήματα στίβου, μπάντι, το καλαθοσφαίρισης και πάλης. Στο διοικητικό συμβούλιο της Βολερένγκα ΙΦ προεδρεύει ο Στέιν Μόρις.

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1913
Κατηγορία:Αθλητικοί σύλλογοι Νορβηγίας
Κατάλογος έργων του Χανς Μέμλινγκ

Ο κατάλογος που ακολουθεί περιλαμβάνει τα σημαντικότερα έργα του Φλαμανδού ζωγράφου Χανς Μέμλινγκ.

## Μεγάλες εικόνες βωμών

## Βιβλικά επεισόδια

## Παναγία, Χριστός και άγιοι
### Παναγία, Χριστός και άγιοι

### Παρθένος και Βρέφος

### Παρθένος και Βρέφος ένθρονοι

## Προσωπογραφίες
### Ζεύγη προσωπογραφιών

### Απλές προσωπογραφίες

## Παραπομπές


 
Κατηγορία:Κατάλογοι έργων τέχνης
Ηράκλεια η Ηλειακή

Η **Ηράκλεια η Ηλειακή** ήταν πόλις της αρχαίας Ηλείας και μια από τις οκτώ πόλεις της Πισάτιδος. Βρισκόταν στην ορεινή οδό που ένωνε την αρχαία αρχαία Ήλιδα και Ολυμπία, δίπλα στον ποταμό Κύθηρο ή Κυθήριο και κοντά στο ιερό των Ιωνίδων νυμφών. Ο Παυσανίας αναφέρει στο *"Ηλιακών Β'"*, 22.7:

## Παραπομπές


Κατηγορία:Πόλεις της αρχαίας Ηλείας
Μλάντεν Ίβανιτς

Ο **Μλάντεν Ίβανιτς** (Σερβικά Κυριλλικά:Младен Иванић, προφέρεται [mlâden ǐʋanitɕ] * γεννηθείς στις 16 Σεπτεμβρίου 1958 στην Σάνσκι Μόστ) είναι ένας Σερβοβόσνιος πολιτικός και μέλος της Προεδρίας της Βοσνίας και Ερζεγοβίνης από το 2014 ως το 2018.

Γεννημένος στο Σάνσκι Μοστ, ο Ίβανιτς έχει ζήσει στην Μπάνια Λούκα , από το 1971, όταν πήρε το πτυχίο οικονομικών επιστημών . Στη συνέχεια έλαβε το διδακτορικό της στο Βελιγράδι * η διατριβή είχε τίτλο *η Σύγχρονη Μαρξιστική πολιτική οικονομία της Δύσης*. Ανέλαβε τις μεταδιδακτορικές σπουδές στο Πανεπιστήμιο του Μάνχειμ και στο Πανεπιστήμιο της Γλασκώβης. Μετά την ολοκλήρωση των σπουδών του, εργάστηκε ως δημοσιογράφος. Από το 1985 έως το 1988, ήταν λέκτορας στην Πολιτική Οικονομία στο τμήμα Οικονομικών επιστημών στο Μπάνια Λούκα, και αργότερα επίσης, στο Σαράγεβο και τη Γλασκώβη. Ξεκίνησε την πολιτική του καριέρα το 1988, όταν έγινε μέλος της Προεδρίας της Βοσνίας και Ερζεγοβίνης. 

Από το 2001 έως το 2003, ο Ίβανιτς ήταν Πρωθυπουργός της Σερβικής Δημοκρατίας (RS), της Βοσνίας-Ερζεγοβίνης. Υπηρέτησε, επίσης, ως έκτος υπουργός εξωτερικών της Βοσνίας-Ερζεγοβίνης από τότε που έγινε ανεξάρτητη το 1992, διαδεχόμενος Ζλάτκο Λαγκουμντζίγια στη θέση του, και, ήταν μέλος του Συμβουλίου των Υπουργών της Βοσνίας και Ερζεγοβίνης. Με τη σειρά του, τον διαδέχθηκε στη θέση του το 2007 ο Σβέν Αλκαλάι.

Είναι ιδρυτικό μέλος του κεντροδεξιού σερβικού Κόμματος Δημοκρατικής Προόδου (PDP) και ήταν Πρόεδρος από το 1999 έως το 2015. Τον Οκτώβριο του 2014, εξελέγη ως ο Σέρβος, μέλος της Προεδρίας της Βοσνίας και Ερζεγοβίνης,νικώντας την   Ζέλικα Τσβιγιάνοβιτς. Η νίκη σηματοδότησε την πρώτη φορά μετά τη Συμφωνία του Ντέιτον ότι το Σερβικό κράτος της Προεδρίας έλαβε το μεγαλύτερο αριθμό ψήφων στη χώρα, από τους τρεις εκλεγμένους βουλευτές. Ήταν επικεφαλής της Προεδρίας της Βοσνίας και Ερζεγοβίνης από 17 Νοεμβρίου 2014 έως τις 17 Ιουλίου 2015 και ξανά από τις 17 Νοεμβρίου 2016 ως το 2017.

Μιλάει γερμανικά και αγγλικά. Είναι Χριστιανός Ορθόδοξος και ανήκει στη Σερβική Ορθόδοξη Εκκλησία. 

## Αναφορές



Κατηγορία:Σερβοβόσνιοι
Κατηγορία:Πρόεδροι της Βοσνίας και Ερζεγοβίνης
Χουσεΐν Οζγκιουργκούν

**Ο Χουσεΐν Οζγκιουργκούν **(τουρκικά: *Hüseyin Özgürgün*, γεννηθείς το 1965) είναι Τουρκοκύπριος πολιτικός και σημερινός Πρωθυπουργός της Βόρειας Κύπρου. Είναι ο σημερινός ηγέτης του Κόμματος Εθνικής Ενότητας (UBP). Παλαιότερα διετέλεσε Υπουργός Εξωτερικών της Τουρκικής Δημοκρατίας της Βόρειας Κύπρου. Από τις 23 Απριλίου έως τις 17 Μαΐου 2010 διετέλεσε επίσης Πρωθυπουργός. Σήμερα είναι πρωθυπουργός της χώρας από τις 16 Απριλίου του 2016.

## Πρώιμος Βίος
Ο Οζγκιουργκούν γεννήθηκε το 1965 στη Λευκωσία, όπου και ολοκλήρωσε την εκπαίδευση μέχρι και το λύκειο. Στη συνέχεια, σπούδασε πολιτικές επιστήμες στο Πανεπιστήμιο της Άγκυρας και αποφοίτησε το 1988. Ήταν αθλητής και αντιπροσώπευσε την Βόρεια Κύπρο στο μπάσκετ, ποδόσφαιρο, βόλεϊ, πινγκ-πονγκ και αργότερα υπηρέτησε ως διαχειριστής αθλημάτων. Υπηρέτησε ως πρόεδρος της Τσετίνκαγια Τουρκ ΣΚ και την οδήγησε στο πρωτάθλημα. Εργάστηκε ως διαχειριστής σε ιδιωτικές επιχειρήσεις.

## Πολιτική καριέρα
Ο Οζγκιουργκούν εξελέγη για πρώτη φορά ως μέλος της Εθνοσυνέλευσης στις εκλογές του 1998, αντιπροσωπεύοντας την Επαρχία της Λευκωσίας για το κόμμα εθνικής ενότητας. Αργότερα επανεξελέγη στην ίδια θέση στο 2003, 2005, 2009 και 2013.

## Αναφορές



Οζγκιουργκούν
Μπακίρ Ιζετμπέγκοβιτς

**Ο Μπακίρ Ιζετμπέγκοβιτς** (Βοσνιακά προφορά:&#x20;[bâːkir ǐzedbegoʋitɕ]; γεννημένος 28 Ιουνίου 1956) είναι Βόσνιος πολιτικός. Από το 2010, αντιπροσωπεύει τους Βόσνιους μουσουλμάνους στην προεδρία της Βοσνίας Ερζεγοβίνης και είναι πρόεδρος του Κόμματος της Δημοκρατικής Δράσης (SDA). Από τον Μάρτιο του 2018 ως τον Νοέμβριο του 2018 ήταν επικεφαλής του Προεδρείου της Βοσνίας και Ερζεγοβίνης.

## Εκπαίδευση και Ιδιωτική Ζωή
.Ο Μπακίρ Ιζετμπέγκοβιτς γεννήθηκε στο Σαράγεβο στις 28 Ιουνίου 1956. Είναι ο γιος του πρώτου προέδρου της Βοσνίας και Ερζεγοβίνης, Αλίγια Ιζετμπέγκοβιτς. Η προγιαγιά του, ήταν Τούρκισσα από το Ουσκουντάρ της Τουρκίας. 

Παρακολούθησε το δημοτικό και το γυμνάσιο στο Σαράγεβο και αποφοίτησε από το Τμήμα Αρχιτεκτονικής του Πανεπιστημίου του Σαράγεβο, το 1981. Από το 1982 έως το 1992 εργαζόταν σαν σύμβουλος σε αρχιτεκτονικές εταιρείες. 

Έκανε μεγάλες εισφορές σε πολλές κοινωνικές δραστηριότητες και διετέλεσε μέλος του Διοικητικού συμβουλίου του Σεράγεβο Football Club,  μέλος του συμβουλίου του Συλλόγου Καλαθοσφαίρισης "Bosna", της Διαχείρισης του Διοικητικού συμβουλίου της Μουσουλμανικής Ανθρωπιστικής Κοινωνίας "Merhamet" και μέλος του Συμβουλίου της Ισλαμικής Κοινότητας της Βοσνίας-Ερζεγοβίνης.

Είναι παντρεμένος και έχει μία κόρη. Είναι Μουσουλμάνος στο θρήσκευμα και Σουνίτης στο δόγμα. 

## Πολιτική καριέρα
Ο Μπακίρ Ιζετμπέγκοβιτς μπήκε στην πολιτική το 2000 και αφού υπηρέτησε σε δύο τοπικές συνελεύσεις,  εξελέγη στο Κοινοβούλιο της Βοσνίας και Ερζεγοβίνης το 2006. Τον Μάιο του 2015, εξελέγη Πρόεδρος του Κόμματος Δημοκρατικής Δράσης. Ο Ιζετμπέγκοβιτς είναι μέλος του SDA από το 1990. Στις γενικές εκλογές του 2010, εξελέγη στην Προεδρία της Βοσνίας - Ερζεγοβίνης από τους Βόσνιους Μουσουλμάνους. Τον Οκτώβριο του 2014 επανεξελέγη στο αξίωμα. Τον Μάρτιο του 2016 ανέλαβε Πρόεδρος της Προεδρίας για οκτώ μήνες.

### Πρώτη θητεία
Στις γενικές εκλογές του 2010, ο Ιζετμπέγκοβιτς κέρδισε τον Φαχρουντίντ Ράντοντσιτς και τον Χάρις Σιλάιντζιτς και εξελέγη αυτός στην Προεδρία. 

### Δεύτερη θητεία στην προεδρία
Στις γενικές εκλογές του 2014, ο Ιζετμπέγκοβιτς επανεξελέγη μπροστά από τον Φαχρουντίν Ράντοντσιτς και τον Εμίρ Σουλιάγκιτς. 

### Τρίτη θητεία στην προεδρία
Η 3η θητεία του ως προέδρου ολοκληρώθηκε στις 17 Νοεμβρίου 2016.

### Τέταρτη θητεία
Στις 17 Μαρτίου 2018 ανέλαβε επικεφαλής του Προεδρείου.

## Δείτε επίσης
* Πολιτική της Βοσνίας και Ερζεγοβίνης

## Παραπομπές


Κατηγορία:Πρόεδροι της Βοσνίας και Ερζεγοβίνης
Ποδοσφαιρική Ομοσπονδία Νήσων Φερόε

Η **Ποδοσφαιρική Ομοσπονδία Νήσων Φερόε** () είναι το όργανο διοίκησης του ποδοσφαίρου στις Νήσους Φερόε. Εδρεύει στο Τόρσχαβν και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων των Νήσων Φερόε.

## Ιστορία
Στις 13 Ιανουαρίου του 1979 ιδρύθηκε η Ποδοσφαιρική Ομοσπονδία Νήσων Φερόε. Αρχικά συνεργάστηκε με την οργάνωση του ποδοσφαίρου στις Νήσους Φερόε. Η πρώτη αγωνιστική περίοδος εθνικού πρωταθλήματος ποδοσφαίρου γυναικών των Νήσων Φερόε πραγματοποιήθηκε το 1985.

Στη δεκαετία του 1980 η Ποδοσφαιρική Ομοσπονδία Νήσων Φερόε ξεκίνησε την εκπαίδευση προπονητών και βοηθών. Στην αρχή έγινε με βοήθεια από τη Δανία, αλλά από τα μέσα της δεκαετίας του 1990 η εκπαίδευση τελεί υπό την πλήρη ευθύνη των Νήσων Φερόε.

Στις 2 Ιουλίου του 1988, η ομοσπονδία έγινε μέλος της FIFA, και στις 18 Απριλίου του 1990 έγινε μέλος της UEFA. Από τότε οι Νήσοι Φερόε συμμετέχουν σε διεθνείς ποδοσφαιρικές διοργανώσεις.

## Παραπομπές


## Εξωτερικοί σύνδεσμοι
* 
* Οι Νήσοι Φερόε  στον ιστότοπο της FIFA
* Οι Νήσοι Φερόε στον ιστότοπο της UEFA

Κατηγορία:Ποδόσφαιρο στις Νήσους Φερόε
Νησοι Φεροες
Φερνάντο Μεϊρέγιες

Ο **Φερνάντο Μεϊρέγιες** είναι Βραζιλιάνος σκηνοθέτης, σεναριογράφος και παραγωγός.

Γεννήθηκε το 1955 στο Σάο Πάολο και σπούδασε αρχιτεκτονική. Ξεκίνησε να δουλεύει ως σκηνοθέτης από τα τέλη της δεκαετίας του '80 και η πρώτη μεγάλη αναγνώριση έγινε το 2002 με την ταινία *[[Η πόλη του Θεού]]*, η οποία έχει ως θέμα τη βία στις φαβέλες στη Βραζιλία. Κατόπιν συνέχισε με διεθνείς παραγωγές, όπως *[[Ο επίμονος κηπουρός]]*, το *[[Περί τυφλότητος]]* και το *[[360 (ταινία)|360]]*.

Ήταν ένας εκ των σκηνοθετών της τελετής έναρξης των Ολυμπιακών Αγώνων του Ρίο το 2016.

## Ταινίες

## Παραπομπές


Κατηγορία:Βραζιλιάνοι σεναριογράφοι
Κατηγορία:Βραζιλιάνοι παραγωγοί ταινιών
Κατηγορία:Θερινοί Ολυμπιακοί Αγώνες 2016
Κατηγορία:Βραζιλιάνοι σκηνοθέτες κινηματογράφου
Στάμπεκ ΙΦ

Η **Στάμπεκ ΙΦ** (νορβηγικά: *Stabæk IF*) είναι νορβηγικός αθλητικός σύλλογος από το Μπέρουμ, ένα δήμο που συνορεύει στα δυτικά με το Όσλο. Διαθέτει τμήματα ποδοσφαίρου, μπάντι, χειροσφαίρισης και αλπικού σκι. Ενώ η ποδοσφαιρική ομάδα είναι η πιο σημαντική, η ομάδα μπάντι των ανδρών έχει κατακτήσει πολλά εθνικά πρωταθλήματα.

Η ομάδα χειροσφαίρισης των γυναικών αγωνίζεται στην πρώτη κατηγορία της νορβηγικής χειροσφαίρισης, ενώ η ομάδα των ανδρών στην τρίτη κατηγορία. Ο σύλλογος είχε παλαιότερα τμήματα για στίβου, σκοποβολή και προσανατολισμού. Στις αρχές του 2009, δημιουργήθηκε μία νέα ομάδα ποδοσφαίρου γυναικών και ονομάστηκε Στάμπεκ Φούτμπολ Κβίνερ, η οποία στην πραγματικότητα προέκυψε από τη μετεγκατάσταση της ομάδας γυναικών του συλλόγου Άσκερ.

## Ιστορία
Ο σύλλογος ιδρύθηκε στις 16 Μαρτίου του 1912, ως συνέχεια του συλλόγου Στάμπεκ ΣΦΚ του 1908.

## Ονομασία
Η ονομασία της ομάδας προέρχεται από το προαστιακό κέντρο Στάμπεκκ.

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1912
Κατηγορία:Αθλητικοί σύλλογοι Νορβηγίας
Κανόνες εμπλοκής

Οι **κανόνες εμπλοκής** (Rules of Engagement **ROE**) είναι κανόνες ή οδηγίες προς στρατιωτικές δυνάμεις (ακόμη και άτομα) που καθορίζουν τις προϋποθέσεις, τις συνθήκες, τον βαθμό και τον τρόπο χρήσης της στρατιωτικής ισχύος, ή τις ενέργειες που μπορούν να εφαρμοστούν ή να εκληφθούν ως προκλητικές. Παρέχουν εξουσιοδότηση ή/και περιορίζουν τη χρήση ισχύος και την ανάπτυξη ορισμένων ιδιαίτερων δυνατοτήτων. Σε ορισμένα έθνη-κράτη οι κανόνες εμπλοκής έχουν το *[[status]]* οδηγίας προς τις στρατιωτικές δυνάμεις, ενώ σε άλλα συνιστούν νόμιμες εντολές. Οι κανόνες εμπλοκής συνήθως δεν υπαγορεύουν πώς μπορεί να επιτευχθεί κάποιο αποτέλεσμα, αλλά υποδεικνύουν ποια μέτρα είναι μη αποδεκτά.

Παρόλο που οι κανόνες εμπλοκής εφαρμόζονται τόσο σε εσωτερικές όσο και διεθνείς αποστολές από τα περισσότερα στρατιωτικά σώματα, δεν χρησιμοποιούνται στις ΗΠΑ. Η χρήση ισχύος από τον στρατό των Ηνωμένων Πολιτειών στις ΗΠΑ καθορίζεται από τους Κανόνες για τη Χρήση της Δύναμης (Rules for the Use of Force).

Συνοπτική περιγραφή των κανόνων εμπλοκής, μπορεί να δημοσιευθεί πιθανώς για όλο το στρατιωτικό προσωπικό, ως δελτίο κανόνων εμπλοκής (ROE card), παρέχοντας στον στρατιώτη περίληψη οδηγιών για τη χρήση στρατιωτικής ισχύος μιας ιδιαίτερης αποστολής.

## Έγκυρες πηγές
Ενώ πολλές χώρες έχουν δικούς τους κανόνες εμπλοκής, πολλές άλλες δεν το κάνουν. Υπάρχουν δύο κύρια εγχειρίδια διεθνών κανόνων εμπλοκής διαθέσιμα: Το Εγχειρίδιο του ΝΑΤΟ *MC 362-1* (για τις χώρες του ΝΑΤΟ) και το *Εγχειρίδιο Κανόνων Εμπλοκής*, ελεύθερα διαθέσιμο από το Διεθνές Ινστιτούτο Ανθρωπιστικού Δικαίου (IIHL) στο Σαν Ρέμο. Δημιουργήθηκε από τους Άλαν Κόουλ, Φίλιπ Ντρου, Ρομπ Μακλόχλιν και τον καθηγητή Ντένις Μαντσάγκερ. Το Εγχειρίδιο του Σαν Ρέμο έχει μεταφραστεί από το αγγλικό πρωτότυπό του στα Γαλλικά, στα Κινεζικά, στα Αραβικά, στα Ισπανικά, στα Ουγγρικά, στα Ρωσικά, στα Βοσνιακά, και άλλες γλώσσες. Στην Ελλάδα εφαρμόζονται σε ασκήσεις οι Εθνικοί Κανόνες Εμπλοκής (ΕΚΕ). Κανόνες εμπλοκής εφαρμόζονται και σε ειδικότερα σώματα, όπως για παράδειγμα το Πυροσβεστικό, (Εθνικοί Κανόνες Εμπλοκής Πυροσβεστικού Σώματος, ΕΚΕΠΣ) βάσει της επιστήμης της Πυρόσβεσης.

## Εκπαίδευση
Το Διεθνές Ινστιτούτο Ανθρωπιστικού Δικαίου στο Σαν Ρέμο διεξάγει μαθήματα κανόνων εμπλοκής. Εκεί σημαντικοί διεθνείς φορείς διδάσκουν ζητήματα σχετικά με κανόνες εμπλοκής, προσελκύοντας φοιτητές από όλον τον κόσμο. Παρόμοια εκπαίδευση διεξάγεται από το Ινστιτούτο για τον ΟΗΕ και άλλους οργανισμούς.

## Σημειώσεις-παραπομπές


Κατηγορία:Δίκαιο πολέμου
Liebster Gott, wenn werd ich sterben?, BWV 8

thumb|280px|right|Η εκκλησία του Αγ. Θωμά στην Λειψία πριν την αναπαλαίωσή της (γκραβούρα του 1880)
Η καντάτα ***Liebster Gott, wenn werd ich sterben?*** (*Αγαπημένε μου Θεέ, πότε θα πεθάνω;*), με αριθμό BWV 8, είναι το όγδοο σε αρίθμηση έργο του Γιόχαν Σεμπάστιαν Μπαχ, σύμφωνα με τον συγκεκριμένο κατάλογο τον οποίο εισήγαγε ο Γερμανός μουσικολόγος Βόλφγκανγκ Σμίντερ (Wolfgang Schmieder, 1901 – 1990) και χρησιμοποιείται ευρύτατα σήμερα. Το έργο ανήκει στις εκκλησιαστικές καντάτες του μεγάλου κάντορα και, συγκεκριμένα, στις κοράλ καντάτες του δεύτερου κύκλου καντατών του. Παρουσιάστηκε στις 24 Σεπτεμβρίου 1724 στην Λειψία, κατά την 16η Κυριακή μετά την γιορτή του Αγίου Πνεύματος (*Dominica 16 Post Trinitatis*).
## Ιστορικό
Ο Μπαχ έγραψε την καντάτα *Liebster Gott, wenn werd ich sterben?* το 1724, κατά το δεύτερο έτος παραμονής του στη Λειψία, και ανήκει στις καντάτες τού περίφημου δεύτερου ετήσιου κύκλου καντατών. Τα προβλεπόμενα αναγνώσματα για την συγκεκριμένη ημέρα παρουσίασής της (24 Σεπτεμβρίου 1724) ήταν από την Επιστολή προς Εφεσίους (Προς Εφεσίους 3: 13-21)  και από το Ευαγγέλιο του Λουκά, (Η ανάσταση του υιού της χήρας στο Ναΐν (Κατά Λουκάν 7: 11-17).

Μια εναλλακτική εκδοχή της καντάτας σε Ρε Μείζονα σώζεται, επίσης, που πιστεύεται ότι συνετέθη μεταξύ 1746 και 1747, με αρκετές, μικρές αλλαγές στην οργανοθεσία.
## Κείμενο
Ο ύμνος, πάνω στον οποίο βασίζεται η κοράλ καντάτα, ανήκει στον Γερμανό καθηγητή και κληρικό Κάσπαρ Νόιμαν (Caspar Neumann, 1648-1715) και είναι μια προσευχή προς τον Θεό που σχετίζεται με τον θάνατο. Γράφηκε γύρω στα 1690 και, πάντως, πριν το 1695. Το κείμενο, ωστόσο, ανήκει σε μεταγενέστερο άγνωστο ποιητή, ο οποίος διατήρησε -όπως και σε άλλες κοράλ καντάτες του δεύτερου κύκλου καντατών του Μπαχ-, την πρώτη και την τελευταία στροφές του ύμνου αμετάβλητες, αλλά παρέφρασε τα θέματα των εσωτερικών στροφών με σειρές από εναλλασσόμενα ρετσιτατίβα και άριες.
## Οργανοθεσία και δομή
Η καντάτα είναι γραμμένη στην **Μι Μείζονα** και έχει **6 μέρη**. Ο Μπαχ την συνέθεσε για **τέσσερις σολίστες φωνής** (S, A, T, Β), **τετράφωνη χορωδία** και μπαρόκ ενόργανο σύνολο από **φλάουτο traverso**, **κόρνο**, **δύο όμποε d’ amore**, **δύο βιολιά**, **βιόλα** και **μπάσο κοντίνουο**.  Στην εισαγωγή, το κόρνο παίζει *colla parte* στην χορωδία των σοπράνο, ενώ στο κοράλ του φινάλε τα όργανα παίζουν *colla parte* στις 3 υψηλότερες φωνές των χορωδών (S, A, T).

(S: Σοπράνο, A: Άλτο, T: Τενόρος, B: Μπάσος)
*Η τονικότητα στα ρετσιτατίβα αναφέρεται μόνον για τα πρώτα μέτρα, ενώ μπορεί να αλλάζει δραματικά στην τελική πτώση
*Το μπάσο κοντίνουο δεν αναφέρεται ξεχωριστά διότι παίζει σε όλα τα μέρη
## Παραπομπές

## Πηγές
*Dürr, Alfred (2006). ‘’The Cantatas of J. S. Bach: With Their Librettos in German-English Parallel Text. Translated byRichard D. P. Jones’’. Oxford University Press. ISBN 978-0-19-929776-4
*Wolff, Christoph (2002). Johann Sebastian Bach: The Learned Musician. Oxford University Press. ISBN 978-0-393-32256-9.

Κατηγορία:Συνθέσεις σε Μι μείζονα
Κατηγορία:Καντάτες του Γιόχαν Σεμπάστιαν Μπαχ
Χαρτί θερμομεταφοράς

Το **χαρτί θερμομεταφοράς** χρησιμοποιείται για την αποτύπωση εκτυπωμένων σχεδίων σε υφάσματα και άλλες επιφάνειες καθώς και στη χειροτεχνία. Αρχικά, ένας συμβατός εκτυπωτής (laser, inkjet) εκτυπώνει το επιθυμητό σχέδιο στο χαρτί θερμομεταφοράς. Στη συνέχεια, χρησιμοποιείται μια πρέσα θερμομεταφοράς για να μεταφέρει την εκτυπωμένη εικόνα σε ρούχα, καμβά ή άλλη επιφάνεια.

## Εκτυπωτές Inkjet με κοινά μελάνια
Η εκτύπωση σε κοινούς εκτυπωτές inkjet δεν είναι τόσο ανθεκτική (ως προς την αντοχή κατά το πλύσιμο των υφασμάτων), όσο η χρήση άλλων τύπων εκτυπωτών ή άλλων τεχνικών αποτύπωσης όπως η μεταξοτυπία.

## Εκτυπωτές Inkjet με μελάνια εξάχνωσης (dye sublimation)
Εκτυπωτές με μελάνια εξάχνωσης χρησιμοποιούνται μόνο στις περιπτώσεις εκείνες όπου η τελική επιφάνεια που θα δεχτεί το σχέδιο έχει πολυεστερική σύνθεση (π.χ. συνθετικό ύφασμα) ή έχει πολυμερές επίστρωμα (π.χ. κεραμικά, ξύλο, γυαλί ή μέταλλο που έχουν υποστεί ειδική επεξεργασία). Αυτή η διαδικασία εκτύπωσης μετατρέπει το στερεό μελάνι σε αέριο, παραλείποντας την υγρή φάση.

## Εκτυπωτές λέιζερ (laser) / Εκτυπωτές LED
Αυτό το είδος εκτυπωτών χρησιμοποιείται κατά κόρον για τη βιομηχανική εκτύπωση σε μεγάλη κλίμακα, προσφέροντας καλύτερη ποιότητα αποτύπωσης του σχεδίου, με τη μέγιστη δυνατή ευκρίνεια. Το κόστος παραγωγής με αυτούς τους εκτυπωτές είναι το χαμηλότερο δυνατό, ενώ η ανθεκτικότητα των τυπωμένων σχεδίων σε βαμβακερές επιφάνειες είναι πολύ υψηλή. Η χρήση εκτυπωτών laser και των αντίστοιχων χαρτιών θερμομεταφοράς είναι η πλέον κατάλληλη για αποτύπωση σχεδίων σε επίπεδες επιφάνειες κεραμικού, μετάλλου, ξύλου ή γυαλιού που **δεν** έχουν υποστεί επεξεργασία (**μη** επιστρωμένες).

Κατηγορία:Προϊόντα από χαρτί
Κόμμα Μεταρρύθμισης (Ισλανδία)

Η **Αναγέννηση** (ισλ. *Viðreisn*) είναι ένα φιλελεύθερο ισλανδικό πολιτικό κόμμα, το οποίο ιδρύθηκε στις 24 Μαΐου 2016. Προέκυψε ύστερα από διάσπαση στο Κόμμα Ανεξαρτησίας εξαιτίας, κυρίως, δυσαρέσκειας σχετικά με την απόφαση του τελευταίου να μην διεξάγει δημοψήφισμα σχετικά με την είσοδο της χώρας στην Ευρωπαϊκή Ένωση και λόγω της μη στήριξης πολιτικών ελεύθερου εμπορίου.

Το κόμμα τάσσεται υπέρ της εισόδου της Ισλανδίας στην Ευρωπαϊκή Ένωση, της μεταρρύθμισης της πολιτικής των αγροτικών επιδοτήσεων και της επιβολής προστατευτικών φόρων στα εισαγόμενα προϊόντα. Επιθυμεί την όσο το δυνατόν μικρότερη επιρροή των ειδικών συμφερόντων στην ισλανδική πολιτική ζωή. Ακόμα, το κόμμα υποστηρίζει πράσινες πολιτικές και την ισχυροποίηση του κράτους πρόνοιας.

Το κόμμα θα συμμετέχει στις εκλογές του 2016 για το Αλθίνγκι και θα εμφανιστεί στα ψηφοδέλτια με το γράμμα C.

## Παραπομπές


Κατηγορία:Ισλανδικά πολιτικά κόμματα
Κατηγορία:Φιλελεύθερα κόμματα στην Ισλανδία
Κατάλογος έργων του Ντονατέλλο

Το λήμμα αυτό περιλαμβάνει κατάλογο έργων του **[[Ντονατέλλο]]** με χρονολογική σειρά.

## Έργα

## Bibliografia
*Rolf C. Wirtz, *Donatello*, Könemann, Colonia 1998. ISBN 3-8290-4546-8

 
Κατηγορία:Ντονατέλλο
Κατηγορία:Κατάλογοι έργων τέχνης
Σαρλότ Γκανσμπούρ

Η **Σαρλότ Γκανσμπούρ** (γαλλ. *Charlotte Gainsbourg*, γενν. 21 Ιουλίου 1971) είναι Γαλλοαγγλίδα ηθοποιός και τραγουδίστρια.

Γεννήθηκε το 1971 στο Λονδίνο, μεγάλωσε στο Παρίσι και είναι κόρη του Γάλλου μουσικού Σερζ Γκανσμπούρ και της Αγγλίδας ηθοποιού Τζέιν Μπίρκιν. Έχει παίξει σε ταινίες διάφορων σκηνοθετών, αλλά η πιο σταθερή συνεργασία της είναι αυτή με τον Λαρς φον Τρίερ. Έχει κερδίσει δύο βραβεία Σεζάρ (1985, 1999) και το βραβείο καλύτερης ηθοποιού στο φεστιβάλ των Καννών (2009).

## Επιλεγμένη φιλμογραφία
* 1984 *Paroles et musique* 
* 1986 *Charlotte for Ever*
* 1988 *Η μικρή κλέφτρα*
* 1994 *Υπερκόπωση*
* 1996 *Τζέιν Έιρ*
* 1999 *Η παρείσακτη*
* 2000 *Οι άθλιοι*
* 2003 *[[21 γραμμάρια]]*
* 2004 *Και έζησαν αυτοί καλά...*
* 2005 *Lemming*
* 2006 *[[Χαμένα όνειρα (ταινία 2006)|Χαμένα όνειρα]]*
* 2006 *[[Δώσε μου το Χέρι σου]]*
* 2007 *I'm not there*
* 2009 *The city of your final destination*
* 2009 *[[Αντίχριστος (ταινία)|Αντίχριστος]]*
* 2009 *Τελευταίος προορισμός*
* 2011 *[[Melancholia (ταινία)|Melancholia]]*
* 2013 *[[Nymphomaniac (ταινία)|Nymphomaniac]]*
* 2014 *3 καρδιές*
* 2015 *[[Όλα θα πάνε καλά (ταινία, 2015)|Όλα θα πάνε καλά]]*
* 2016 *Ημέρα ανεξαρτησίας: Νέα απειλή*
* 2017 *The Snowman*

## Παραπομπές


Κατηγορία:Αγγλίδες τραγουδίστριες
Κατηγορία:Γαλλίδες τραγουδίστριες
Κατηγορία:Γαλλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Πρέσα θερμομεταφοράς

μικρογραφία|201x201εσ|Πρέσα θερμομεταφοράς.
Η **πρέσα θερμομεταφοράς** είναι μια ηλεκτρική μηχανή που χρησιμοποιείται κυρίως για να μεταφερθεί ένα αποτυπωμένο σχέδιο, από το χαρτί ή άλλο ειδικό υπόστρωμα, σε μια επίπεδη επιφάνεια, με την εφαρμογή θερμότητας και πίεσης για ένα προκαθορισμένο χρονικό διάστημα.

Οι πρέσες θερμομεταφοράς χρησιμοποιούνται **κυρίως** για αποτύπωση σχεδίων σε υφάσματα και ρούχα. Ωστόσο, ειδικά σχεδιασμένες πρέσες μπορούν επίσης να χρησιμοποιηθούν για να αποτυπωθούν σχέδια σε κούπες, πιάτα, παζλ, καπέλα και άλλα προϊόντα.

Τα τελευταία χρόνια, σχεδόν όλες οι πρέσες θερμομεταφοράς που κατασκευάζονται, έχουν ηλεκτρονικά όργανα ελέγχου του χρόνου και της θερμοκρασίας εφαρμογής.

## Τύποι
Οι πρέσες θερμομεταφοράς μπορεί να είναι χειροκίνητες, αυτόματες ή ημι-αυτόματες.

Το μεγαλύτερο ποσοστό πρεσών στην αγορά είναι επίπεδου τύπου, διαθέτουν δηλαδή μόνο μια επίπεδη επιφάνεια όπου τοποθετείται το αντικείμενο προς εκτύπωση.

Κατασκευαστικά, οι επίπεδες πρέσες αποτελούνται από δύο πλάκες, μία θερμαινόμενη (συνήθως η άνω πλάκα) και μία σταθερή (κάτω πλάκα). Κατά περίπτωση, η κάτω πλάκα μπορεί να κινείται με τη βοήθεια ενός "συρταρωτού" μηχανισμού. Η άνω πλάκα συνήθως ανοίγει προς τα πάνω (όπως ένα βιβλίο ή ένα όστρακο), αλλά υπάρχουν και πρέσες που είναι κατασκευασμένες έτσι ώστε η άνω πλάκα να κινείται (με τη βοήθεια ενός άξονα) προς τα δεξιά ή αριστερά σε σχέση με την κάτω.

Οι αυτόματες πρέσες καθώς και ορισμένες ημι-αυτόματες κινούνται με τη βοήθεια ενός αεροσυμπιεστή (κομπρεσέρ) ή με τη συμβολή ηλεκτροκινητήρα.

## Παραπομπές


Κατηγορία:Εκτύπωση
ΜΚ Μλάντα Μπόλεσλαβ

Η **ΜΚ Μλάντα Μπόλεσλαβ** (τσεχικά: *BK Mladá Boleslav*) είναι τσεχική επαγγελματική ομάδα χόκεϊ επί πάγου με έδρα τη Μλάντα Μπόλεσλαβ. Διεξάγει τους εντός έδρας αγώνες της στη ŠKOENERGO Aréna, χωρητικότητας 4.200 θεατών. Το 2014 κέρδισε την άνοδο στο κορυφαίο Πρωτάθλημα Τσεχίας.

## Ιστορία
Το σωματείο ιδρύθηκε το 1908 ως ένα από τα ιδρυτικά μέλη της Τσεχικής Ομοσπονδίας Χόκεϊ επί Πάγου (ČSLH). Τα έτη 1936-1938 μετείχε στο πρωτάθλημα ανώτατης κατηγορίας χόκεϊ της Τσεχοσλοβακίας, τερματίζοντας στην 8η και τελεφταία θέση χωρίς βαθμό, αλλά στη συνέχεια επικράτησε στα πλέι-οφ με 1:0 επί της Σλάβια Πράγας. Η επόμενη περίοδος ήταν καλύτερη, καθώς τερμάτησε στην 6η θέση.

Κατά τη διάρκεια της περιόδου 2010-2011, η ομάδα έμεινε στους 22 βαθμούς για το γεγονός ότι χρησιμοποίησε παίκτες που δεν είχαν καταχωρηθεί με τη σωστή διαδικασία στο σύλλογο, μια υπόθεση που αφορούσε επίσης τις ομάδες ΧΚ Πλζεν και ΧΚ Κλάντνο.

## Ονομασίες
* 1908–1927 BK Mladá Boleslav (Bruslařský klub Mladá Boleslav)
* 1927–1939 Mladoboleslavský SK (Mladoboleslavský Sportovní klub)
* 1939–1948 BK Mladá Boleslav (Bruslařský klub Mladá Boleslav)
* 1948–1966 Sokol BK Mladá Boleslav (Sokol Bruslařský klub Mladá Boleslav)
* 1966–2000 Auto Škoda Mladá Boleslav
* 2000–2004 HC Mladá Boleslav (Hockey Club Mladá Boleslav)
* 2004–τώρα BK Mladá Boleslav (Bruslařský klub Mladá Boleslav)

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1908
Κατηγορία:Σύλλογοι χόκεϊ επί πάγου
Κατηγορία:Αθλητικοί σύλλογοι Τσεχίας
4 μήνες, 3 εβδομάδες και 2 μέρες

Το ***4 μήνες, 3 εβδομάδες και 2 μέρες*** (πρωτότυπος τίτλος: ***4 luni, 3 săptămâni şi 2 zile***) είναι ρουμάνικη ταινία του 2007 σε σκηνοθεσία και σενάριο του Κριστιάν Μουντζίου.

## Πλοκή
Βρισκόμαστε στη Ρουμανία επί εποχής Τσαουσέσκου. Η Οτίλια και η Γκαμπίτα είναι φοιτήτριες και φίλες. Όταν προκύπτει στην Γκαμπίτα ανεπιθύμητη εγκυμοσύνη, πανικοβάλλεται, καθώς οι εκτρώσεις απαγορεύονται από το καθεστώς. Έτσι, η Γκαμπίτα ζητά τη βοήθεια της Οτίλια.

Για να κάνει την έκτρωση, απευθύνονται στον κ. Μπέμπε, που τις κάνει παράνομα, και κλείνουν οι τρεις τους ραντεβού σε ένα ξενοδοχείο. Οι κοπέλες λένε στον Μπέμπε πως η Γκαμπίτα είναι τριών μηνών, κάτι που στη συνέχεια, ανακαλύπτει πως δεν είναι αλήθεια. Για τον λόγο αυτό, τους ζητά περισσότερα χρήματα, αλλά αυτές δεν τα διαθέτουν, και κάνουν σεξ μαζί του για να τον ξεπληρώσουν.

Εν τέλει η έκτρωση γίνεται, ο Μπέμπε φεύγει και οι δύο κοπέλες γευματίζουν στο εστιατόριο του ξενοδοχείου και συμφωνούν να μην πουν σε κανέναν ποτέ για αυτό το γεγονός.

## Διανομή
*Αναμαρία Μαρίνκα ως Οτίλια 
*Λάουρα Βασιλίου ως Γκαμπίτα
*Βλαντ Ιβάνοφ ως Μπέμπε

## Βραβεία/Διακρίσεις
Η ταινία κέρδισε πολλά βραβεία, μεταξύ αυτών ο Χρυσός Φοίνικας και το βραβείο FIPRESCI στο φεστιβάλ των Καννών και το βραβείο καλύτερης ταινίας και σκηνοθεσίας στα Βραβεία Ευρωπαϊκού Κινηματογράφου.
## Παραπομπές


Κατηγορία:Ρουμανόφωνες ταινίες
Κατηγορία:Νικητές Χρυσού Φοίνικα
Κατηγορία:Ταινίες του 2007
Κατηγορία:Πολιτικές δραματικές ταινίες
Κατηγορία:Ρουμανικές ταινίες
Κατηγορία:Ρουμανικές δραματικές ταινίες
Κατηγορία:Ταινίες γυρισμένες στη Ρουμανία